Færøernes første ultraløb - Løberne.dk\nLøbekulturLøbsrapporterLøbsrapporter fra Europa\nLøbsrapporter fra Europa\nÉn af Danmarks bedste ultraløbere var sidste år inviteret med til den første udgave af Ultra-Trail Faroe Islands, der blev afholdt som en del af Útilív Adventure Festival i 2018. Kom med en tur i storslået natur – med tågebanker, et depot med Michelin-stjerne og fantastiske udsigter.\nÅbn vinduet. Det må gerne trække lidt. Lugter det lidt af saltvand, tang og tjære, er vi ved at være der. Sæt intromusikken fra Starwars på anlægget og skru op. Luk så øjnene i, og forestil dig en lille sandstrand omgivet af høje grønne fjelde, nogle huse – og ca. 100 løbere stimlet sammen på stranden. Det lysner sagte. Bygden, du ser for dig, er Leinar. De fleste sover stadig – men mange må være vågnet, og kigger ud for at se, hvad det er, der er ved at ske. Det er jo et historisk øjeblik. Færøernes første ultraløb. Men er alle øjeblikke ikke historiske? I hvert fald på Færøerne. Ikke én eneste tilskuer. Måske et par enkelte søvnige øjne bag et gardin. Men det ødelægger ikke stemningen. Det forstærker den. En måge skriger over hovederne på løberne og ønsker god tur!\nDet her øjeblik går over i min historie. En historie, som rummer rigtig mange fantastiske løbsoplevelser, men hvor jeg bare ved, at nogen hænger ved. Oplevelser, hvor jeg er mere til stede end andre, oplevelser som skiller sig ud og udmærker sig ved at være anderledes.\nNå, beklager, vi bliver nødt til at forlade morgenen og stranden ved Leinar for en stund, og skrue tiden fire uger tilbage (den utålmodige læser kan springe direkte ned til “løbet” – men optakten til et løb ender ofte med at være lige så spændende som selve løbet!).\nEt par uger inden: adventurerace og ondt i ryggen\n“Vores fire mand har fået borrelia, og kan ikke køre i weekenden – kan du?” Beskeden på Messenger drejede sig om Yeti Adventurerace, en tur på 40-50 timer bestående af inliners-rulleskøjter, kano, svømning, kajak, MTB, løb og klatreaktiviteter. En ret hård omgang, når man ikke har trænet andet end løb de sidste 3-4 år.\nMen samtidig har jeg god erfaring med, at et hårdt adventurerace kan give en ganske god topform en 3-4 uger senere. Da jeg i 2012 løb mit første rigtige bjergløb i Italien, og til min egen store overraskelse kom på podiet, havde jeg kørt et 54 timers adventurerace 4-5 uger før løbet.\nFem dage efter beskeden var kommet, skulle Yeti foregå, så jeg havde ikke meget betænkningstid.\nYeti har jeg selv stået i spidsen for i en del år, så det trak i mig at deltage. Som så mange andre af den slags beskeder er det rigtig svært at sige nej. Også selvom man ved, at det er dumt, ufornuftigt, og nogle ville sågar sige useriøst.\nSom coach ville jeg på ingen måde anbefale det – og da slet ikke tre uger før et ultraløb.\nSom coach ville jeg på ingen måde anbefale det – og da slet ikke tre uger før et ultraløb. Men efter lidt skriverier frem og tilbage var jeg snart en del af holdet “Sue and the Powerpuff Girls”.\nVi endte med at være i gang i 50 timer – ca. 7 timers kajak, 6 timers kano, 17 timers MTB, 10 timers løb, 2 timers klatring, 1½ times svømning plus alt det løse. Det var en fed oplevelse at køre på et hold igen. Og selvom jeg lige skulle i gang med de forskellige discipliner, gik det overraskende godt – både individuelt og for holdet. Og havde vi ikke lavet en kæmpe fejl undervejs, var vi endt på en 2. plads, men vi måtte tage til takke med en 3. plads. Det er dog en anden historie. Jeg kommer helt sikkert til at deltage i flere team/parevents i 2019, hvis mulighederne byder sig, da team-aspektet er ret tiltalende efter flere år med trailløb.\nEfter Yeti fik jeg ganske langsomt ondt i ryggen – først i den ene side og senere i begge sider. Jeg skulle deltage i DHL-stafetten, og jeg joggede turen. Men selvom benene var tunge, og jeg tog det roligt, kom jeg under de 20 minutter. Det er svært at jogge med nummer på. Det gjorde ikke ryggen meget bedre, og den næste tid fik den en del ro – sådan da… Til et lille orienteringsløb i baghaven gled jeg på en træstamme, og fik et sidevrid i ryggen. Av! Jeg kunne knap holde ud at stå.\nDa jeg samtidig var i fuld gang med at omlægge mit liv og mit rejsebureau trailtours.dk til at være klimabevidst og foregangsselskab i forhold til at tilbyde alternativer til flyrejser, havde jeg haft en del timer siddende foran computeren. Og det var bestemt heller ikke gavnligt for min overbelastede ryg.\nSelvom jeg ikke var bekymret for min ryg, og det blot var muskulære problemer pga. overanstrengelse, nærmede løbet på Færøerne sig med hastige skridt. Og smerterne gik ikke over – tværtimod. Efterhånden føltes det som at rende rundt med et brækket ribben; grin og host var ganske ubehageligt, og det var svært at finde hvile. Det er første gang, jeg rigtigt har haft ondt i ryggen, og jeg var nok en kende pylret. Det værste var næsten, at det gik udover mit humør. Meget mere end en øm akillessene, brækket storetå, et brækket kraveben og overrevet ledbånd. Selvom jeg kæmpede imod det dårlige humør og forsøgte at skjule det, var jeg gnaven som bare fanden!\nOptakten: vennemassage, livlinen og 90 km/t på tandem\nVi ankom til Færøerne torsdag eftermiddag, og allerede torsdag aften stod vi og nød en helt fantastisk solnedgang fra Slættaratindur – øernes højeste punkt. Turen var en del af festivalen, og arrangeret af Silva, som sørgede for transport, kaffe, kage og et par hyggelige engelske guider. Egentlig var det ment som en løbetur, men det var rigeligt at gå op til toppen. Den fantastiske udsigt og det at være tilbage på Færøerne i godt selskab opvejede smerterne, så gnavenheden blev holdt i ave.\nVi delte os på toppen, så de seje løb ned, og vi andre måtte stikke halen mellem benene og gå ned. Et valg jeg nok alligevel havde taget, hvis jeg havde et ultraløb 36 timer ude i fremtiden.\nDet var rigeligt at gå de 450 højdemeter ned, og hvert skridt gjorde ondt. Da vi var nede igen, lagde jeg mig på bussens gulv, og forsøgte håbløst at strække ryggen ud. Ynkeligt – så ynkeligt, at min rejsefælle Jan forbarmede sig over mig og gav mig noget massage. Skidt var det! Og udsigten til at tage en fornuftig beslutning og ikke stille til start lurede. DNS… Uha, det klinger skidt!\nSå jeg måtte bruge en livline.\n“Hej Henrik. Det er helt galt med min ryg. Kender du en dygtig massør på Færøerne?”\n“Ja, Une, min tandem-makker fra Team Rynkeby. Han er dygtig!”\n“Kan han fikse mig?”\n“Ja, det ved jeg, han kan!”\nBeskeden fra Henrik Kølleskov var ret klar. At jeg så først havde kontaktet ham ved 23-tiden, og der var 33 timer til start, var den næste udfordring.\nMen Henrik fiksede det, og næste morgen sad jeg i en bil på vej til en lille færøsk bygd, hvor Une boede, og hvorfra han drev sin massagevirksomhed. Une er blind! Og Henrik havde kørt med ham til Paris.\nVi snakkede lidt om tandem, handicap og ikke at give op på vejen derud.\nDet var rigeligt at gå de 450 højdemeter ned, og hvert skridt gjorde ondt.\nSædevarmen kørte på højtryk og lindrede smerten fra ryggen. Det samme gjorde Henriks spændende fortællinger. Han er en hård, vejrbidt mand, og jeg spurgte ind til hans Rynkeby-cykeltur med en blind bag på.\n“Vi nåede op på 91,7 km i timen under træningen. Une skulle jo ikke styre, og der er god fart i en tandem nedad!”\nJeg vidste det! Henrik er en af de sejeste, jeg kender.\nFor mange år siden – da jeg var 18 år gammel – cyklede en kammerat og jeg en lang tur; 12.000 km. Vi var ikke ret gamle eller modne, og mange indtryk fra turen hænger stadig ved. Det var en vild tur. Men alligevel var noget af det, jeg husker, en Kiwi (newzealænder), som vi mødte i starten af vores tur, hvor snakken faldt på hastigheder – og jeg kan huske, jeg var ret imponeret over, at denne Kiwi havde kørt 90 km/t med en blind bagpå. Den havde Henrik så lige slået. Imponerende!\nEfter en time kom vi frem til Une, som stod klar og bød velkommen. “Dejligt, du vil tage dig tid til at kigge på mig.” Argh! Jeg kunne have kravlet i et musehul.\nMen Une var rigtig dygtig, og ganske langsomt, nænsomt og sikkert fik han løsnet ryggen op. Han kunne nok fornemme mine ben spjætte, når han kom tæt på de punkter, hvor det føltes, som om noget var låst helt fast. Der blev varmet igennem, æltet, og det var godt! Men da jeg rejste mig, var ingen mirakler sket. Det føltes dog anderledes og mere ‘løst’.\nResten af dagen lå jeg med en varmepude på ryggen, og kunne kun lige nå slikposerne. Jeg forsøgte at sove lidt indimellem, men det var svært.\nDe andre kom hjem. Jan, der havde forbarmet sig over mig et par gange allerede, gav mig en god massage med varmecreme. “Du er godt nok løsnet meget op, noget har han i hvert fald gjort.” Det føltes også bedre – men ikke som noget jeg skulle løbe 65 km i ujævnt terræn med. Urealistisk!\nJeg tog mig sammen, fik pakket min taske med obligatorisk udstyr, og så listede jeg op for at hente startnummer. Der var ca. 2 km – og det var ikke en fornøjelse at gå derop.\nVi fik vores startnummer, en lækker T-shirt, og der var et par gode foredrag og et par adventurefilm fra Færøerne, inden vi igen humpede hjem. Mad fik vi dog ikke noget af. Jeg var efterhånden rigtig sulten, og hvor jeg normalt tager kosten alvorligt op til et ultraløb, havde den i dag blot stået på vingummi, lakrids og et par bananer!\nSheena og Jan havde dog været søde og købt ind til æggekage, og jeg spiste lystigt af den – til trods for at jeg normalt spiser forholdsvis vegansk.\nJeg forsøgte at komme i game-mode ved at kigge lidt på ruten, blande energidrik osv., men jeg var på ingen måde i stand til at overbevise mig selv om det fornuftige i at starte. Men starte ville jeg. Hvad skulle jeg ellers? Jeg havde lige brugt en hel dag i sengen, og det var da dødens pølse.\nSheena, der faktisk er uddannet massør og indimellem har leget lidt med kinesiotape, tapede mig op. Hun anede ikke helt hvordan, men jeg bad hende om at improvisere. Det resulterede i en smuk smiley og en optapet, pink ryg!\nHun mente dog ikke, jeg skulle løbe. Og hendes godnat føltes som en rigtig mor-bemærkning, og bankede sømmet i min beslutning. “Nu håber jeg, du tager den rigtige beslutning. Vi ses i morgen tidlig!” De andre skulle løbe kortere distancer og først af sted ved 9-tiden, imens jeg skulle møde ved bussen 04:45!\nLøbet: depot med Michelin-stjerne og tåge\nStarten gik, og i modsætning til normale trailløb var farten afdæmpet i starten. Vi løb ikke langsomt. Men der var heller ikke nogen, som decideret pressede tempoet. Hvert et skridt forplantede sig op i ryggen, men jeg havde besluttet i hvert fald at løbe de første 4 km. Her ventede verdens første depot med Michelin-stjerne.\nJeg genkendte en anden dansker, Martin Scöber, som jeg blandt andet havde mødt, da han løb TDS til UTMB. Han løb med i fronten. Vi faldt i snak, og tankerne kom lidt væk fra ryggen.\nSnart ramte vi den verdenskendte restaurant KOKS, som p.t. ligger godt gemt af vejen ude i fjeldene. De serverede en eller anden rod med en lækker, syrlig sovs. Der var nu kommet fart på feltet, og dermed ikke tid til de store madanmeldelser. Men et sjovt og hyggeligt indslag i løbet.\nLige efter KOKS krydsede vi en lille elv, og herfra begyndte det hele at blive mere offroad, vildt, grønt og fedtet! Jeg var meget nervøs for at lave vrid i ryggen, så jeg lagde mig bagerst i den firmandsgruppe, der havde skilt sig ud fra feltet. Jeg holdt god afstand, og løb mere konservativt end normalt. Desværre kunne jeg også mærke, at de nye sko, jeg havde på, var lidt for store, og jeg gled rundt i dem i det ujævne terræn.\nTågen havde lagt sig som en dyne over de grønne mosbegroede fjelde. Det var gråt i grønt og vanvittigt smukt og eventyrligt. Ruten var markeret med små røde flag. Nogle steder stod de tæt, andre steder med rigeligt mellemrum. Men det var egentlig et fedt. Jeg er farveblind, og det var virkelig svært at spotte de røde flag på den grønne baggrund. Det var det også for de andre med normalt farvesyn. Jeg bandede over, at jeg ikke havde fået oploadet ruten til mit ur. Jeg fandt dog hurtigt ud af, at svenskeren Jacob Åberg havde ruten på sit ur – og så var der jo bare at håbe, han havde gode ben!\nTempoet passede meget godt til min rygstatus, som dog blev bedre – og min normale taktik med at give ‘skaderne’ tal og så skubbe dem væk hjalp mig til at tænke positivt og nyde turen.\nSnart var vi ved næste depot, og vi var nu tre løbere tilbage. Jacob, Martin og mig. Det var fedt. Hverken Martin eller jeg havde ruten på vores ure, men heldigvis hyggede vi os – og der blev givet gas på nedløbene. Vi gav os indimellem også tid til at få taget et billede af de flotte udsigter. Der blev delt energi, og der var en god stemning iblandt os. Vi kunne godt fornemme, at det ville tage noget tid at gennemføre de 65 km!\nDer er ikke så mange stier på Færøerne, så meget af tiden løber man ikke på sti, men måske på en fjeldside – op, ned eller traverserende. Det kan blive ret hårdt, hvis man ikke er vant til at løbe i terræn. Det kræver stærke ankler, og man skal stole på sine ben, da underlaget for det meste samtidig er blødt og vådt og suger energien ud af hvert et skridt. Det er virkelig en rute, der kræver styrke og god udholdenhed af deltagerne.\nDet er virkelig en rute, der kræver styrke og god udholdenhed af deltagerne. Til gengæld bliver man belønnet med et storslået og dramatisk landskab.\nTil gengæld bliver man belønnet med et storslået og dramatisk landskab, fantastiske udsigter og den der specielle følelse af, at man bare er midt ude i Atlanten på nogle små øer!\nVejret skiftede som altid på Færøerne, og gik fra sol, til tåge og regn i løbet af kort tid. Vinden skiftede ligeledes – men generelt var det en varm tur, Færøerne taget i betragtning – og jeg kunne løbe det hele i en kraftig undertrøje fra GripGrab.\nDårlig sigtbarhed og forsvundne flag\nCa. 20 km før mål ramte vi Saksun. Her var starten for 13 og 21 km gået tidligere. Jeg kendte turen fra Saksun til Tjørnuvik, hvor der var mål. Jeg har løbet den kendte vandrerute et par gange på andre besøg til Færøerne – en virkelig smuk rute der normalt er 7 km, hvor man går af en afmærket og tydelig sti. Men vi havde stadig 20 km igen.\nSolen skinnede smukt over Saksun, og jeg følte mig godt løbende. Da vi ramte lidt asfalt op igennem Saksun, satte jeg lidt fart på for at fornemme, hvor gode ben Martin og Jacob havde. Jeg kunne fornemme, at jeg havde styr på situationen, når det gik opad, og lavede derfor en lille strategi med at rykke på det sidste fjeld, vi skulle opover, og så give gas på det nedløb, jeg huskede som rimeligt let at finde.\nVi fik tanket op i det sidste depot hos Spejderne i Saksun, hvor der var lækker chokoladekage, kaffe, vand og saft. Så løb vi ind på stigningen mod den store varde ovenfor Saksun. Det var varmt nu, og jeg pressede lidt på tempoet og fik hurtigt et lille hul. På toppen af bakken skulle vi dreje fra stien og igen følge de små flag. Shit, de var svære at se. Jeg satte farten lidt ned, og Jacob kom op – og vi havde Martin lidt bag os. Det var tydeligt, der var gået lidt ræs i den, og tempoet var godt! Solen skinnede og gav nogle helt fantastiske udsigter. Vi passerede et lille check point, og krydsede så op over et fjeld. Vi passerede de bagerste på 21 kmruten, som virkelig bøvlede med det ujævne terræn.\nSå snart vi var på den anden side af fjeldet, kom tågen og indesluttede os, og sigtbarheden var virkelig lav. Der var dog en relativt tydelig sti i det meget stejle terræn. Men snart forsvandt flagene, og vi måtte igen have tillid til Jacobs ur. Jeg fik lidt dårlig samvittighed over at have plantet Martin bag os. For bare de 200 meter, han var efter os, var nok til, at han ikke havde en chance for at se os.\nVi fulgte ruten på Jacobs ur, men efter lidt tid gav det ikke mening. Slet ikke. Vi løb ned og op i det stejle terræn. Pludselig kunne vi høre Martin kalde. Vi kaldte igen. Og vi var samlet og tilbage på en form for sti. Jacobs ur viste os op, men Martin havde en fornemmelse af, at vi bare skulle fortsætte ligeud. Vi blev enige om at dele os og så råbe på hinanden. Jeg fulgte Jacob og hans ur. Terrænet, vi kom ud i, blev stejlere og stejlere, og snart var det ret klart, at det nok ikke lige var her, at de havde forestillet sig at sende 200 løbere igennem. Vi kravlede tilbage og ned på stien igen. Nu var Martin væk. Jacob løb stærkt, og jeg hang bare på. Det var lidt sjovt, at nu hvor vi nok alle var kommet i racemode – ja, så endte vi med at ‘tåge’ rundt!\nVi kom op til Martin. Tempoet røg ned, og vi joggede i den retning, som gps-uret viste, uden dog at være direkte på ruten. Sigtbarheden var virkelig ringe – 10 meter måske. Vi kunne nu pludselig høre råb og kalden. Yes – det var sikkert et depot eller lignende, og vi var glade for at være tilbage på sporet. Men nej! Vi kom op til ca. 30 løbere fra halvmarathonruten, som var helt væk og bare stod stille. De havde heller ikke set nogen flag længe. Vi slog følgeskab med dem – og forsøgte at sprede os lidt ud og lede efter flag. Vi fandt ikke nogen!\nGruppen besluttede sig nu for at gå opad, imens Jacob og jeg valgte at følge GPS-sporet. Martin var blevet væk i alt kaosset, og vi løb af sted. Pludselig så vi et enkelt flag – og et mere 200 meter længere fremme. Men det var også det. Energien var ved at ebbe ud, og vi besluttede, at det måtte være her, vi skulle kravle over fjeldet. Vi kom op over en meget stejl græsside og fortsatte vores løb lidt nedenfor selve fjeldet. Tågen lettede, og vi kunne nu se en folkevandring mod toppen af fjeldet.\nVi løb op mod dem – og løb egentlig ret stærkt. Det viste sig at være gruppen fra før. Vi løb mod toppen af fjeldet, og her mødte vi Martin. Vi smed os alle tre på toppen og nød livet en stund. Spiste de sidste snacks, og så gav vi ellers gas mod Tjørnavik på et skønt nedløb, hvor vi overhalede mange løbere, da alle skulle slutte med dette nedløb.\nVi anede faktisk ikke, om vi var de første på ultraløbet, da der jo sagtens kunne være smuttet nogen forbi i tågen. Men vi valgte at løbe over stregen sammen – og det var bestemt også den rigtige måde at afslutte et fedt løb på, hvor teamwork og gode beslutninger havde ført os sammen til mål.\nI mål var der masser af god færøsk øl, vildmarksbad og en enormt god stemning. Det var en fest og helt sikkert en af de fedeste finishlines, jeg har oplevet. Jeg mødtes med de andre fra min rejsegruppe – og de havde også haft gode oplevelser, selvom terrænet var meget udfordrende, og de vist også havde været væk et par gange eller to. Men hvad gør det, når enden er god!\nDer endte med blot at være fem løbere, der gennemførte de 65 km, da der var cut-off flere steder på ruten – og særligt i Saksun var mange blevet kortet af, og sendt den lige vej over fjeldet!\nJeg vil helt sikkert anbefale løbet, og er sikker på, at arrangørerne arbejder på øget sikkerhed og markering af ruten. Alt andet i forbindelse med løbet spillede max – og der var en dejlig, ung og innovativ vibe over hele arrangementet.\nRyggen havde godt af at blive tæsket igennem, og så længe den færøske øl bare blev ved at flyde, var det ok!\nOM ULTRA-TRAIL FAROE ISLANDS\nUltra-Trail Faroe Islands er en del af Útilív Adventure Festival – en tre dages outdoor festival på Færørerne fyldt med adventure, trailløb, adventurefilm og foredrag om bæredygtighed og eventyr. Er man ikke helt klar på et 60K ultraløb kan man også vælge at løbe et marathon, et halvmarathon eller et 10K – samt prøve kræfter med havkajak, hiking og surfing som en del af programmet.\nLæs mere på utilivfestival.com.\nTrailsporten rykker ud på Ungdomsøen i weekenden\nIstanbul Marathon: Løb fra Asien til Europa\nFiluran dream way trail tour 2018: 573 km og 27.000 højdemeter\nLøb på giganternes tinder\nMarathonløbernes sande forårsklassiker\nTrail VM nåede nye højder\nDen mentale kamp under 661 kilometer\nTekst Søren Andersen Fotos Marco Felgenhauer


Nye evner = nye kreationer - pralerier\nNye evner = nye kreationer\nIda går nu, sådan hele tiden. Hun har kunne tage skridt i noget tid, men først i fredags vippede cost/benefit-analysen over til fordel for gang i stedet for kravl. Og da jeg er blevet lidt træt af at sy bukser og buksedragter har dette været en perfekt undskyldning for at gå i gang med nederdele til Ida. Jeg har ikke ville give hende nederdele på før, fordi jeg syntes det hæmmede hendes kravl og at nederdele gør sig bedst på oprejste modeller.\nI går fik jeg syet hele 3 af slagsen og i morges var jeg morgenfrisk og fik syet en sidste 4. model. Manden var også morgenfrisk og var ude at løbe sig en tur. I mens han var væk legede Ida og jeg fotomodeller.\nDen første model er en nederdel i Capel-Liberty jersey. Den er syet uden mønster, hvilket den også bærer lidt præg af.\nSenere i går kom jeg forbi en Stof2000 og købt mig et mønster på en rundskåret nederdel og så gik det ligesom meget nemmere med at få den rette finish. Denne her er i pink bomuld og med ribkant og rødt skråbånd forneden.\nDenne her er efter samme mønster, men i babyfløjl og med et smockstykke jeg har lavet seperat og så syet på i stedet for en ribkant. Forneden er den kantet med skråbånd og pyntet med et zigzag-bånd. Den er indtil videre min yndlings.\nThat's all folks - nu går jeg ind til mig selv!\nDen sidste model som jeg fik lavet her i morges er i småblomstret bomuld fra Stof2000's Petit fleur serie. Den har også smock i stedet for ribkant og er ligeledes kantet med skråbånd og pyntet med zigzag-bånd.\nNu skrev jeg jo i starten at både Ida og jeg legede fotomodeller, for da Idas tålmodighed slap op poserede jeg til lidt selvportrætter foran spejlet. Vi har nemlig slet ikke fået taget et eneste billede af min hastigt voksende mave, og på Baby#2's vegne begyndte jeg at føle det lidt uretfærdigt, når man tænker på, hvor mange billeder vi tog af min mave med Ida inden i. Så nu fik jeg selv taget det første.\nJeg er 18 uger henne og tænker, at det virkelig kan nå at blive til noget med stadig 22 uger to go!\nEtiketter: børn, børnetøj, foto, graviditet, syning\nannicken_j 29. august 2010 kl. 11.34\nSå fine skjørt! :D Også så fin du er som gravid :D\nHa en strålende da videre\nMia 29. august 2010 kl. 11.57\nHvor ser du bare skøn ud! Der er ikke noget som gravide mavser :-)\nFine nederdele du har lavet også.\nAnnchen 29. august 2010 kl. 13.36\nLækre nederdele.. Så produktiv, du har været!\nOg hvor har du en smuk mave;) Virkelig fin gravid..\nleisure - knit 30. august 2010 kl. 22.25\nSkønne skønne billeder - både af mor og datter :)\nClemme/Trine 2. september 2010 kl. 10.34\nSikke nogle fine nederdele på den søde lille model. Og hvor har du dog en fin mave med nr. 2 :)


Analyse af 40 smykkeproducenter | Berlingske Business\nBranchen for danske smykkeproducenter, har på trods af den globale økonomiske krise, oplevet fremgang henover de seneste tre år. Ifølge brancheforeningen Guldsmedebranchen er branchen dog ikke på niveau med 2007, hvor det begyndte at gå ned ad bakke som følge af den økonomiske krise, og kan ikke forvente at komme tilbage på det niveau foreløbigt. I stedet forudser man en blivende heftigt konkurrence og hård kamp mellem aktørerne på markedet. BRANCHEUDSNITTET ER SOM HELHED voldsomt præget af udviklingen hos Pandora A/S, da de tegner sig for 84 procent af både den samlede bruttofortjeneste og den samlede aktivmasse. Georg Jensen er den anden store aktør på markedet, med 10 procent af den samlede bruttofortjeneste og 8 procent af den samlede aktivmasse. Derfor tegner de resterende 38 virksomheder sig kun for 6 procent af den samlede bruttofortjeneste, og en samlet analyse ville derfor ikke fortælle om det overordnede billede for virksomhederne i branchen, men derimod primært være en analyse af især Pandora og dernæst Georg Jensen. Derfor analyseres der på brancheudsnittets nøgletal hvor Pandora og Georg Jensen er medtaget, og hvor de er udeladt. MEDTAGER MAN PANDORA OG GEORG JENSEN ses en fremgang over hele perioden fra 2009 til 2011 i bruttofortjenesten fra 3.200 millioner kroner til 5.762 millioner kroner, og en fremgang i resultatet fra 878 millioner kroner til 2.067 millioner kroner, svarende til en stigning på hele135 procent. Denne fremgang er dog næsten udelukkende drevet af Pandora, for ser man på udviklingen renset for Pandora og Georg Jensen, stiger bruttofortjenesten fra mere beskedne 311 til 329 mio. kr., mens resultatet stiger fra 1 til 24 mio. kr.Køb hele analysen af de 39 smykkeproducenter nedenfor.\nLuk faktaboks Udvid faktaboks De får du med analysen af smykkeproducenter\nDu får en 13 siders analyse skrevet af en analysemedarbejder i Berlingske Research i en PDF-fil skrevet på baggrund af de senest tilgængelige 3 årsregnskab (2011, 2010 og 2009), samt alle artiklerne bragt i Berlingske Business den 11.02.2013.Du får også en Excel-fil, som indeholder:\nDe 40 smykkedproducenter\nKranz & Ziegler A/S\nSusanne Friis Bjørner ApS\nT. og J. G. Toftegaard Jensen ApS\nErik Sørensen Smykker Pompus ApS\nTurm, Guld og Sølv A/S\nHøgskilde & Co. ApS\nKD-Kirsten Dyrum ApS\nHermann Siersbøl ApS\nBirgitte Bonnerup Smykker ApS\nShamballa Jewells ApSDu downloader PDF-rapporten og excel-arket og kan gemme filerne, så længe du ønsker.


Kunsten at oversætte universer - Udsolgt - Godsbanen\nKunsten at oversætte universer – Udsolgt\nGeorge R.R. Martin, Suzanne Collins, Hayao Miyazaki, Hugo Pratt – forfattere og filmskabere, der har tryllebundet læsere og seere verden over med deres magiske universer, men hvad med dem, der gør universerne tilgængelige for os på dansk? I forbindelse med Hieronymusdagen, den internationale oversætterdag, fejrer vi oversættelsens kunst og glæder os over dem, der åbner dørene til andre verdener og andre kulturer.\nSara Ejersbo: Hvad betyder en stram deadline for oversættelsen af hypet ungdomslitteratur?\nMed de store bestsellere og hypede publikumssucceser gælder det nogle gange for forlagene om at være hurtigt ude med den danske oversættelse, og det er noget, oversætteren kan mærke. Da Ejersbo oversatte Suzanne Collins’ bog En fortælling om sangfugle og slanger, en prequel til serien Hunger Games, skulle hun udføre det samme stykke oversættelsesarbejde som altid, men med en utroligt stram deadline og mange benspænd – hvilke konsekvenser har det haft for oversættelsen?\nLorens Juul Madsen: Kan en nyoversættelse af Hugo Pratts Corto Maltese nå ud til yngre læsere?\nHugo Pratt etablerede sig med sin mesterlige streg, sit sprog og sin sans for samspillet mellem ord og billeder som en pioner inden for graphic novels, en genre, der bliver mere og mere udbredt og udfolder tegneserieformatets muligheder. Hvad sker der med et værk, når det bliver oversat på ny, og hvilken rolle spiller målgruppen i oversætterens arbejde? Det er spørgsmål, som Juul Madsen vil prøve at besvare.\nMette Holm: Hvorfor oversætte fra japansk, når det hele findes på engelsk?\nStort set alle de japanske tegnefilm og mangaer, der kommer på dansk, er allerede oversat til engelsk, så hvorfor overhovedet gøre sig besværet med at oversætte fra japansk? Holm vil fortælle om, hvorfor hun har skrevet dubbingmanus til næsten alle Hayao Miyazakis tegnefilm og tekstet dem efterfølgende. Hun vil også fortælle om, hvad der skal til, for at en manga fungerer, og om de valg, man tager som oversætter. Det kommer nemlig ikke ud på ét, om man oversætter en manga som Naruto eller en graphic novel som Jiro Taniguchis Min fjerne barndomsby.\nSigne Lyng: En dans med dansk og engelsk – George R.R. Martins romanunivers bag tv-serien Game of Thrones.\nSigne Lyng står bag oversættelsen af Ild & Blod, som er første bog i Martins tobindsværk om Westeros’ historie, et univers, der allerede er kendt blandt læsere af serien En sang om is og ild, der danner grundlaget for HBO’s populære tv-serie. Oversætteren sad altså med et roman- og et tv-univers, der allerede var etableret på dansk og blandt danske fans, men som ikke var identiske. Hvilken betydning har hensynet til målgruppen og de øvrige oversættelser haft for Lyngs arbejde? Er der en strategi, der i højere grad appellerer til de yngre læsere end andre?\nOBS! Vi følger løbende med i sundhedsmyndighedernes anbefalinger for at gøre det sikkert og trygt for dig at deltage i arrangementet. Derfor er tilmelding påkrævet via billetsalget med gratis billetter. Bestil billet her.\nArrangøren er Aarhus Litteraturcenter, og arrangementet er støttet af Aarhus Kommune, FO Aarhus og Dansk Oversætterforbund.


Tabt for landsholdet? Afrikanere vil kapre dansk Premier League-stjerne – Ekstra Bladet\n29. nov. 2018 kl. 15:38\nNigerias landstræner har sendt en af sine assistenter til England for at charme Philip Billing til at stille op for landet\nBilling med mål for Danmark. Forhåbentlig bliver det ved sådan. Foto: Henning Bagger/Ritzau Scanpix\nAllerede i foråret kom der historier frem om, at Premier League-spilleren Philip Billing var havnet i et tovtrækkeri.\nFor selvom midtbanespilleren havde sin opvækst i Esbjerg, så er der også mulighed for at stille op for Nigeria, da hans forældre kommer derfra.\nMellemnavnet Anyanwu er knyttet til Igbo-folket i det sydøstlige Nigeria, men trøjen har indtil nu været rød og hvid. Huddersfield-spilleren har ni U-landskampe på kontoen, men ingen A-landskampe. Derfor er han fortsat i spil til at tage valget mellem Danmark og Nigeria.\nNu har Nigerias landstræner, Gernot Rohr, offentligt fortalt, at han har haft en assistent i England, hvor han har talt med Billing om at vælge Super Eagles frem for de danske farver.\n- En af mine assistenter var i England så ham og talte med ham. Der er god kontakt, siger han blandt andet til CSN i Lagos.\n- Men de skal være meget motiverede og begejstrede for at spille for os. Vi vil ikke presse dem. Vi kan finde spillere til alle pladser.\nSiden Rohr overtog holdet har han overtalt tre spillere, der havde mulighed for at vælge mellem to lande, til at gå med grønblusede: Torinos Ola Aina, Benficas Tyronne Ebuehi og Brian Idowu fra Lokomotiv Moskva.\nDen 22-årige Premier League-spiller har været med til at føre Huddersfield op i den bedste række og har imponeret meget undervejs.\nSenest sørgede han som bedste mand på banen for, at holdet hev en sejr mod Wolverhampton, hvilket han høstede mange roser for.\nBilling har dog længe været overset og fik først sent en indkaldelse til at være med på de danske U-landshold.\nHan var heller ikke på kontrakt i Esbjerg, da en britisk talentspejder i 2012 ved et tilfælde kom til at overvære en U17-kamp mellem Esbjerg og AaB. Det var dét, der førte til en prøvetræning og senere kontrakten i Huddersfield. Læs mere her


Sådan laver man en hæklet hat - hvordan\nI de senere år har det vist sig, at uldhatte og hækle er trend, og det er også blevet fashionabelt at bære hatte og tilbehør lavet af dig selv, så hvis du vil vide hvordan man laver en hæklet hat, gå ikke glip af den trin guide, som vi tilbyder nedenfor.\nHæklede hatte er perfekte til at bære om vinteren, men vil også være nyttige til foråret som et trendkomplement. Denne type hat er ikke så tyk som de lavet af uld til vinter, så du kan tage det uden problemer og uden at passere varme. Du har kun brug for de materialer, som vi nu viser og følger de trin, vi angav.\nTo bolde af uld\nSkridt til at gøre en hæklet hat\nFørst og fremmest, før vi starter, skal vi vide, hvem den hæklede hat skal være til . På denne måde vil du vide mere eller mindre, da du strikker de punkter, du skal give, så hatten er perfekt. Vores hat er til et voksenhoved, så brug disse instruktioner som en reference og se vejledning i henhold til hovedets størrelse eller den person, som du ønsker at lave hatten på.\nVi starter vores hæklede hat, laver en glidende knude og derefter laver en kæde på 49 point og lukker for at sikre, at kæden ikke snoet.\nFor at lukke, laver vi et punkt i det første kædepunkt.\nNu på samme sted hvor vi er, laver vi et lavt punkt og fortsætter, indtil vi har 48 lavpunkter. Dette bliver den første række af vores hækletaske.\nFor række nummer to starter vi ved at tage den bageste del af punktet, så vi bliver tilbage med en særlig tegning. Vi fortsætter syning og når vi er færdige gentager vi det samme for tredje og fjerde række af hætten.\nNår du er nået til slutningen af den fjerde række, forbereder vi os på at gøre op til række 20, alt det samme . Til dette gør vi et lavt punkt ved at tage to punkter.\nNår du har nået linje 20, vil det være godt at måle hætten på hovedet, så vi ved, om det allerede er godt eller har brug for flere rækker.\nHvis det er ok, kan du begynde at lukke hatten for at afslutte den. Hvis du har brug for flere rækker, fortsæt med at strikke med et lavpunkt.\nFor at afslutte hækletåsen skal vi sørge for, at vi har en sidste hale af ulden på mindst 15 cm.\nDerefter for at færdiggøre, laver vi en flad søm, træk tråden og nu med en uldnål, vi lukker hatten.\nDet hurtigste er at tage nålen, introducere den bag det første lavpunkt, vi tager ud og så sender vi det foran den næste . Vi går forbi og bag hvert punkt, vi kaster og følger hele rækken. Når vi er færdige, gemmer vi tråden, som vi har forladt, vi laver en knude for at sikre, at den forbliver lukket og klar!\nGuide til administration af WhatsApp Web\nHvordan man bærer farven på jeans\nDen farligste nye seksuelle praksis\n5 ting der får dig til at blive fed


folketidende.dk - Lolland og Falster samlet et sted - Forside - Erhverv - Danske virksomheder bedre gennem coronakrisen end frygtet\nDa coronavirusset kom til Danmark, og samfundet lukkede ned, var der straks frygt for, hvordan det ville gå de danske virksomheder.\n- Det er positivt, at virksomhederne overordnet set har klaret sig væsentligt bedre gennem krisen i forhold til de meget dystre prognoser, vi så i begyndelsen af krisen, siger Niels Arne Dam, cheføkonom i Finans Danmark.\nDet kan blandt andet forklares med fremgang på boligmarkedet under krisen og øget efterspørgsel efter forbedringer i private hjem.\nFor handel og fremstillingsindustrien har indtjeningen været på niveau med før krisen. Dog har der været udfald i fremstillingsindustrien.\nEksempelvis har olieindustrien og maskinindustrien været ramt af henholdsvis faldende oliepriser og udskudte nyinvesteringer.\nForklaringen på det er blandt andet, at restauranter og hoteller ikke har kunnet tage imod gæster, og rejserestriktioner har ramt rejsebureauer.


STORY ure – HjortSmykker\nEt lækkert og enkelt forgyldt armbåndsur fra STORY by Kranz og ZieglerUret er er forgyldt stål, med safir glas og hvid skive.Længden på remmen kan nemt indstilles til dit behov.Dia: 28 mmBær STORY alene eller kombinér det med dit yndlings STORY armbånd ev\nSTORY ur – Armbåndsur i stål med sort læderrem**\n995 DKK 499 DKK\nEt lækkert og enkelt armbåndsur fra STORY by Kranz og ZieglerUret er af blankt stål, med safir glas og lys stålgrå skive.Remmen er af sort læder.Bær STORY alene eller kombinér det med dit yndlings STORY armbånd eventuelt stylet med sølv charms.Fås også me\n1.295 DKK 599 DKK\nEt lækkert og enkelt armbåndsur fra STORY by Kranz og ZieglerUret er er blankt stål, med safir glas og lys skive.Længden på remmen kan nemt indstilles til dit behov.Dia: 28 mmBær STORY alene eller kombinér det med dit yndlings STORY armbånd eventuelt styl\nSTORY ur – Forgyldt stål ur – ICONIC\nSTORY ur charm – Rundt, i forgyldt stål og med spejl skive.Dette ICONIC ur charm er i al sin simpelhed et ur lavet i forgyldt stål, har en spejl urskive og ingen tal. Glasset på urskiven er safirglas.Uret måler 27 mm i diameter.STORY uret passer til alle\nSTORY ur – Forgyldt stål ur – PUNCTUAL\nSTORY ur charm – Rundt og i forgyldt stål. Dette PUNCTUAL ur charm er et klassisk design lavet i forgyldt stål og med en hvid urskive. I stedet for tal, er uret prydet med 12 hvide zirkoner. Glasset på urskiven er safirglas. Uret måler 27 mm i diameter. S\nSTORY ur – Forgyldt ur med stålgrå skive – Digits\nEnkelt og feminint STORY ur charm i forgyldt stålEt klassisk rundt ur i forgyldt stål og med stålgrå skive. Tallene er ligeledes forgyldte.Sæt det på dit yndlings STORY armbånd i læder, silke slangeskind eller pels, og kombinér med andre forgyldte STORY c\nSTORY ur – Rosa stål ur – SPARKLE\nSTORY ur charm – Rundt, rosaforgyldt stål, hvid perlemor og sten.Dette SPARKLE ur charm er lavet i rosa forgyldt stål med en urskive i hvid perlemor. Uret er desuden prydet med zirkoner i urskiven og langs kanten. Glasset på urskiven er safirglas.Uret mål\nSTORY ur – Rosa stål ur med sort skive – Eclipse\nEt lækkert og enkelt Rosa forgyldt STORY ur charm “Eclipse”Et klassisk rundt ur i rosa forgyldt stål og med sort skive. Visere og tal er ligeledes rosa.Sæt det på dit yndlings STORY armbånd i for eksempel læder eller slangeskind, og style med andre rosa e\nSTORY ur – Sølv ur med stålgrå skive – Digits**\nEnkelt og feminint STORY ur charm i sølv!Et klassisk rundt ur i sølv og med stålgrå skive. Tallene er ligeledes sølv.Sæt det på dit yndlings STORY armbånd i læder, silke slangeskind eller pels, og kombinér med andre forgyldte STORY charms i alverdens form\nSTORY ur – Stål ur med sort skive – Eclipse\nEt lækkert og enkelt STORY ur charm “Eclipse” i blankt stålEt klassisk rundt ur i stål og med sort skive. Visere og tal er ligeledes stålgrå.Sæt det på dit yndlings STORY armbånd i for eksempel læder eller slangeskind, og style med andre STORY charms i sø


Kvindefællesskab skal give mig-tid til mødre - sn.dk - Egedal\nSara Rode Hamann og Sine Kristine Kjellerup Christensen har startet kvindefællesskabet Momunity, hvor mødre i alle aldre kan mødes med eller uden børn. Foto: Allan Nørregaard\nArtiklen: Kvindefællesskab skal give mig-tid til mødre\nKvindefællesskab skal give mig-tid til mødre\nEgedal - 08. februar 2019 kl. 05:53\nSom tilflytter til en mindre by kan det være svært at finde nye venner. Det ved Sara Rode Hamann og Sine Kristine Kjellerup Christensen alt om efter henholdsvis snart 10 år og godt et år som tilflyttere til Ølstykke, men nu gør de noget ved det.\nSammen har de skabt Momunity, der tilbyder mødre i alle aldre et sted at finde hinanden, mødes og skabe nye relationer. Sara og Sine mødte selv hinanden i en mødregruppe, hvor alle mødrene var tilflyttere, og det gav Sine ideen til Momunity.\n- Den 13. september vågnede jeg midt om natten med navnet Momunity og hele konceptet stående foran mig, fortæller Sine, og viser med hænderne, hvordan Momunity stod og »blinkede i neon« foran hende den nat, hvor hun straks gik i gang med at lave Facebookgruppe og Instagramprofil.\n- Visionen stod klokkeklart den nat. Der er brug for et mødrefællesskab: Momunity, siger hun til Frederiksborg Amts Avis.\nDet stod også hele klart for Sine, at Sara var den eneste, hun kunne lave det sammen med, for udover at deres yngste børn er jævnaldrende, så supplerer de hinanden godt, selv om de er meget forskellige.\n- Jeg får ideerne, og Sara er konkret og praktisk. Vi er et godt team, og vi kan virkelig godt lide hinanden, konstaterer Sine om baggrunden for, at de to gik sammen i et iværksætterselskab.\nNår hun ikke er på barsel, arbejder Sara i et kontorfællesskab, men hun har også været eventkoordinator og ved, hvordan man skaber rammer for fællesskaber.\n- Vores fokus er at mødrene mødes og skaber relationer, siger Sara.\nMomunity kan bruges til at finde hinanden og lave aftaler om at mødes og gå en tur eller drikke en kop kaffe med eller uden børn. Og Sara og Sine understreger, at Momunity ikke kun henvender sig til mødre på barsel, men til alle mødre, der gerne vil mødes med andre kvinder.\n28-årige Sine, der er gift med Thomas, har også selv fire børn i forskellige aldre på ni, fem og tre år samt ni måneder, mens Sara, der er gift med Joakim, har to døtre på ni måneder og tre år.\n- Men forleden var der en, som efterlyste nogen, der kunne bruge hendes 15-årige datter til babysitter, siger Sara.\nSara og Sine arrangerer da også events både med og uden børn.\nDe har blandt andet etableret Små besøgsvenner, hvor mødre har taget børn med til at besøge ældre på plejecentrene, og Momunity vil også arrangere biografture, foredrag, rosésmagning og andre aftener med selvforkælelse for kvinder uden at børnene er i nærheden.\n- Vi insisterer på mig-tid, fastslår Sara, og de er ikke de eneste.\nTil den næste biografaften i Slangerup Bio den 25. februar, er der allerede 100 tilmeldte og plads til flere.\nMomunity har også mærket stor interesse for at blive medlem af Momunity via Facebook.\n- Bare i Egedal gruppen har vi rundet 1000 medlemmer, fortæller Sine, og de er også i fuld gang med at udbrede konceptet til andre kommuner, hvor frivillige mødre har meldt sig til at være lokal koordinator af Momunity.\n- Vi bliver oversvømmet af kvinder, der gerne vil starte deres eget Momunity, og tanken er, at vi bliver et stort landsdækkende fællesskab, siger Sine.\nForeløbig er Momunity i Egedal blevet fulgt op med Momunity-grupper i Frederikssund, Fredensborg, Greve, Århus og København, og hvis kvinder i andre kommuner har lyst til at starte et lokalt Momunity i Saras og Sines regi, så er de velkomne til at henvende sig.\nUdover at skabe kontakter og møder mellem kvinder og lave events, så etablerer Momunity også kontakter til lokale handlende, der tilbyder, rabatter til medlemmer af Momunity.\nPå den måde er Momunity også med til at støtte det lokalsamfund, kvinderne er en del af.\n- Vi synes, det er en skam, at der ikke er mere fokus på det lokale, og vi synes, det er vigtigt at støtte op lokalt, siger Sara, og det er blevet modtaget meget positivt.\n- Det vi oplever er, at mange gerne vil hjælpe os, og de erhvervsdrivende vil gerne være en del af det her. Mange kan godt se, at vi bliver stærkere sammen, siger Sine.\nInteresserede kan støtte initiativet ved at købe Momunity T-shirts, og Sara og Sine satser på, at de kan tjene penge på events og kommercielle ting samt blogs med anmeldelser på sigt.\n- Vi vil gerne være platform for kvindelige iværksættere og støtte op om at sælge deres produkter, siger Sine. Foreløbig har hun selv sagt sit job op og leder nu efter et deltidsjob, der kan kombineres med Momunity, som de har store visioner for.\n- Vi har udviklet noget, som ikke rigtig findes magen til med forskellige platforme, der smelter sammen, siger hun.\n4. Politikere giver grønt lys til skole-udvidelse\n5. 20 ud af 21 i budgetforlig med flere penge til flere børn, ældre og handicappede


Escort Viborg Smuk Fisse - Sommerfugl Kys G Spot\nPosted on 23.02.2018 23.02.2018 by Genesis Chitty\nFrækt og varm Drømmeprinsesse i København -Rødovre.. Ny pige I ViborgHi Darling welcome to telglskaer 4 Viborg Super Smuk Brunette Adela fra Ø. Porno Billeder Escort Vejle Hjortsvang Store Smukke Bryster Privat Sex Billeder Ertebølle Slikke Fisse Dating Sider Aalsrode Hotel D Angleterre Brunch Thai. Escort i Viborg og omegn, søger rigtig mange mænd efter. Jeg har smukke BRYSTER og et kæmpe p.. check den ud når du besøger mig. . 60 kg fordelt på en lækker pornobody store ægte h skåls bryster glatbarberet smask våd fisse jeg er.\nDu må gerne slikke min pik og røv også hvis du har lyst. Massage tilbydes, i hyggeligt hjem, på landet. For as long as you treat me with respect we can go a long way and exchange pleasures.\nSort Viborg - Kjellerup - Silkeborg Super sexet 25 årig cubaner tilbyder god service, massage og cocktails. Midt og vestjylland Århus Services: Madam Ladonna Jeg er en empatisk og intuitiv Domina på Fri Porno Gratis Porno. You are welcomed to make an appointment in advance by phone 52 63 81 84 or email: Escort i Midtjylland resten af jylland. Har min rute fra vindue t vindue -bare rolig j ik kommet for at lave indbrud! Jeg er blondine med frække b Områder: Jeg slikker også fisse Jeg er 50 år cm og har lidt om maven. Perfekte sted hvor nemt blandt partnere af dating det du indse, kommer fra alder selv venlige med dette være unikke websites på erotisk datoer edinburgh og ingen drama den er ned? Escort Massage Vejle Marianna Kvinde køn: I am a sexy girl, from European, escort viborg smuk fisse, and I come here to have some fun with you guys! My escort viborg smuk fisse mouth is able to prolong pleasure ; Oral w Områder: Jeg er tålmodig, imødekommende, de. Escort Massage Dominans Strip. Massage Dominans Strip Martin Mand køn: Tilbyder Danske massage piger kan amme med silikone lege i mit meget veludstyret sm kælder\nEscort Massage Dominans Strip Telefonsex. Viser alle Sex og Escort annoncer i Nordjylland Her finder du alle Escort annoncer i Nordjylland, der er både escort mænd og kvinder. Ring til mine mobile numre på: Brunt Laura23 New in Lov..\nPenn og En er klar til at tage i mod. Så er du absolut kommet til den rette!\nBiograf seattle wa prostituerede nordjylland\nSEX OG SAMLEJE THAI MASSAGE ROSKILDE Prut tuberose bryster\nStor hd rør massage piger odense 669\nØmme bryster ægløsning nøgen fotograf Gratis porno online dildosex\nBLÆREBETÆNDELSE OG SAMLEJE MASAGEPIGER 338\nfragt pornostjerne blowjob aalborg\nEscort 69 smukke damer uden tøj\nExperimentarium kbh fri rør porno\nBedste pornostjerner Hadsund dyrepark\nPorno part hansen er stefan gade


Bruuns Bazar køber kriseramt modehus | Berlingske Business\nBruuns Bazar køber kriseramt modehus\nOnsdag d. 08. juli 2009, kl. 15.23 - Opdateret 8. jul. 2009\nBruuns Bazaar overtager kontrollen med det konkursramte modehus Baum und Pferdgarten.\nTøjproducenten Bruuns Bazaar har købt aktiemajoriteten i det danske modehus Baum und Pferdgarten, som forleden gik konkurs.\nBaum und Pferdgarten skal fortsætte som selvstændig virksomhed, understreger Teis Bruun, som er en af de to brødre bag Bruuns Bazaar. Baum und Pferdgarten blev stiftet i 1999 af designerne Rikke Baumgarten og Helle Hestehave, og firmaet har vundet flere designpriser i ind- og udland for deres kollektioner. Varerne forhandles i butikker i 20 lande verden over.\nSelskabet gik imidlertid konkurs 1. juli efter mangel på likviditet.\n»Vi er glade og stolte over at kunne sikre videreførelsen af Baum und Pferdgarten som selvstændigt, eksklusigt designermærke og virksomhed. Vi er overbeviste om, at vi sammen med Rikke Baumgarten, Helle Hestehave og deres dygtige medarbejdere kan videreudviklet varemærket kommercielt,« siger Teis Bruun.\nBruuns Bazaar etablerede for en tid siden selskabet Scandinavian Designers A/S med netop opkøb for øje. Baum und Pferdgarten vil indgå heri men vil nu kunne trække på Bruuns Bazaars levering og forsyningsveje.\nBruuns Bazaar er stiftet i 1994 af brødrene Teis og Bjørn Bruun. Kæden har selv 16 butikker, men varerne forhandles desuden i 1.200 butikker i 30 lande.


AMD lancerer brutale topprocessorer: Her finder du op til 32 regnekerner i en enkel komponent - Computerworld\nAMD løfter denne uge sløret for tredje generation af deres ’Threadripper’ workstation-platform. Og med denne følger regnekerner i metermål.\nTopmodellen Threadripper 3970X byder på i alt 32 regnekerner, der kan arbejde med op til 64 regnetråde på en gang.\nDen ledsages af en mindre Threadripper 3960X, der kan mønstre 24 regnekerner og 48 regnetråde.\nI forhold til anden generation af Threadripper-CPU’erne fra selskabet er frekvensen øget med mellem otte og 27 procent ved henholdsvis boost og basisfrekvens.\nDet maksimale strømforbrug ryger også i vejret: Begge processorer kan trækker op til 280W mod 250W tidligere.\nMed den nye Threadripper-platform følger en ny sokkel, sTRX4, som vil fungere sammen med motherboards med TRX40-chipset.\nDenne vil blandt andet give mulighed for at understøtte PCI-e 4.0 standarden, ECC-RAM og op til 256 gb RAM.\nIfølge AMD’s egne tal, skulle de nye processorer byde på et ydelsesboost på henholdsvis op til 30 (3960X) og 50 procent (3970X) i forhold til Intels 18-kernede Core i9 topmodel 9980XE.\nAMD’s to nye stjerneprocessorer får salgsdebut 25 november til henholdsvis 1.399 og 1.999 amerikanske dollar. Det svarer til 9.440 og 13.490 kroner før eventuelle afgifter og told for henholdsvis den 24- og 32-kernet processor.\nRyzen 3950X byder på hele 16 kerner til mainsteam desktop-markedet.\nTil mainstream-desktop markedet, slipper AMD samtidig en ny topprocessor løs, Ryzen 3950X.\nDenne overtager den 12-kernede 3900X’s plads i toppen af mainstream-segmentet, ved nu at byde på 16 regnekerner og op til 32 regnetråde. Ryzen 3950X fungerer i samme AM4-sokkel som forårets 3900X bundkort.\nFrekvenserne varierer her mellem 3,5 og 4,7 GHz mens strømforbruget holdes nede på 105 W.\nFælles for de nye processorer er, at de er bygget med AMD’s ’Zen 2’ arkitektur, som blandt andet udmærker sig ved at printet med den strømeffektive 7nm litografi og byder på højere frekvenser og lavere strømforbrug.\nAMD påpeger her, at en maskine udstyret med nye Ryzen 3950X processor kan være op til 2,34 gange mere strømeffektiv end Intels Core i9 processorer.\nEt Ryzen 3950X-system kan ifølge selskabet nøjes med at trække sammenlagt 173 W under videoredigering mod henholdsvis 205 og 304 watt for Intels ottekernede Core i9-9900K og 12-kernede Core i9-9920X.\nRyzen 3950X får en debutpris på 749 amerikanske dollar, svarende til 5.050 kroner før eventuel told eller afgifter, når det slippes løs i handlen 25. november.\nEndnu vildere processorer på vej?\nDet tyder på, at AMD pønser på at diske op med endnu flere kerner i den nærmeste fremtid.\nEt læk fra hardware-fabrikanten MSI lader nemlig ane, at AMD også har to øvrige top-CPU’er på vej med henholdsvis 48 og 64-kerner ombord.\nI en video fra producenten ses det, hvordan en MSI-maskine med Threadripper-CPU ombord har 128 regnetråde i gang, hvilket vil harmonere med lanceringen af en eventuel Threadripper 3990X-CPU med 64 kerner, der kan adressere 128 regnetråde, ombord.\nPriser og tilgængelighed er endnu ikke oplyst, men en offentliggørelse i januar 2020 er sandsynlig ifølge netmediet Wccftech.


July 20, 2017 Author: Irene Olsen Category: gaver\nDer kan være mange måder at give en gave til de kvinder i sit liv man har kær og som man ønsker at forkæle, med oplevelsesgaver til hende kan man hurtigt sikre glæden hos en anden samtidig med at hun får en oplevelse for livet som hun altid vil huske tilbage på. De senere år har man set et boom af oplevelsesgaver i forbindelse med fødselsdage, mærkedage, jul, årsdage, bryllupsdage osv. Dette har naturligvis gjort at markedet for oplevelsesgaver hele tiden er i udvikling, hvorfor man kan være sikker på at finde oplevelsesgaver til hende man har kær.\nDer er naturligvis mange ting, der skal tages hensyn til og højde for, når man skal ud og finde oplevelsesgaver til hende, man gerne vil imponere eller blot forkæle lidt. Det vigtigste er naturligvis at man som giver husker at have modtageren i tankerne, når man bladrer gennem de mange tilbud om oplevelsesgaver, der findes på markedet. Det kan i nogle tilfælde være svært at finde den helt rette oplevelsesgave, da mange af de lækre tilbud vil tiltrække ens øjne. Er der tale om en kær veninde kan man med fordel give en oplevelsesgave for to, også håbe at man selv får den anden billet til biografturen.\nSe det store udvalg – Klik her\nForkæl hende med en oplevelsesgave\nLangt de fleste kvinder nyder at gå op i deres udseende og personlige fremtræden, derfor kan en oplevelsesgave være ideel når man ønsker at forkæle en anden. Man har nu langt flere muligheder for forkælelse med oplevelsesgaver til hende, der ønsker at fremstå ung og smuk, dette kunne f.eks. være i forbindelse med et kurophold, spa-ophold, en overnatning på en afslappende kro med mulighed for massage eller en tur i fiskespa, for fodforkælelse til hende, der altid har høje hæle på, eller som i sin hverdag går mange skridt på sin arbejdsplads. Disse former for oplevelsesgaver er ideelle hvis det er ens mor, datter, kæreste, samlever eller kone man ønsker at forkæle, da man med en sådan gave kan vise hvor meget hun betyder for én, samt at man går op i hendes ve og vel og derudover kun ønsker for hende at hun skal kunne stresse af og nyde en dag kun for hende.\nOplevelsesgaver til hende den vilde\nMed ligestillingen, der bruser frem i verden er det ikke altid nok at give en oplevelsesgave, der bidrager til en kvindes skønhed og personlige pleje. Derimod ses det oftere og oftere at kvinder i alle aldre ønsker at udfordre sig selv ved at opleve nogle ting, der er lidt mere i den vilde skala. De perfekte oplevelsesgaver til hende, der ønsker at udfordre sig selv kan f.eks. være bungeejumping, faldskærmsudspring, dykkerture eller at komme ud og køre hurtigt i en smart og dyr bil – alle disse former for oplevelsesgaver giver også samtidig kvinden mulighed for at nyde samvær med andre og føle sig tryg ved en instruktør inden hun springer ud fra flere hundrede meters højde, eller presser en bil op på 200 km/t på en lukket bane.


Afdelingssygeplejerske med ansvar for operationsplejen på Slagelse Sygehus, Anæstesiologisk Afdeling NSR, Region Sjælland | Ofir.dk\n329944219Phoenix-4455111912019-02-10T00:00:00Afdelingssygeplejerske med ansvar for operationsplejen på Slagelse Sygehus, Anæstesiologisk Afdeling NSR\nSammen med afdelingssygeplejersken for anæstesi, opvågning og dagkirurgisk afsnit samt de specialeansvarlige anæstesioverlæger for henholdsvis operationsgang og dagkirurgi/opvågning bliver du en del af lederteamet for COP. Lederteamets funktion er primært personaleledelse, drifts- og økonomistyring. Lederteamet refererer til afdelingsledelsen for de anæstesiologiske afdelinger i Næstved, Slagelse og Ringsted sygehus.\nDit ledelsesområde bliver operationssygeplejen på den centrale operationsgang på Slagelse Sygehus som aktuelt er bemandet med 67 operationssygeplejersker samt en souschef.\nPersonalegruppen har en høj grad af fagligt engagement, og en værdifuld alders-og kompetencefordeling, lige fra sygeplejestuderende til medarbejdere med mange års erfaring.\nDer opereres inden for specialerne ortopædkirurgi, mave-tarm kirurgi, karkirurgi og gynækologi.\nHar autorisation som sygeplejerske. Er vant til at gå forrest, har erfaring med ledelse og forståelse for hvordan mennesker motiveres i en travl hverdag, herunder delegering af arbejdsopgaver.\nKan tage ansvar for mål, deadlines og budget, samt have synligt fokus på forbedringskultur, samt det gode arbejdsmiljø.\nSer uddannelse af sygeplejerskestuderende og medarbejdere som en kvalitetssikring og denne udvikling prioriteres højt, hvilket sætter sygeplejen i fokus.\nKan sikre optimal udnyttelse af personalemæssige og øvrige ressourcer i forhold til visionen om effektive og sammenhængende patientforløb.\nDerudover er det en fordel, hvis du har en diplomuddannelse i ledelse og/eller en Master med fokus på ledelse.\nDet gode og effektive patientforløb kræver, at du som leder er overbevisende og har gode kommunikative evner.\nDu er medansvarlig for ledelsesområdets ressourceforbrug og for afdelingens samlede økonomi. Du er god til at skabe overblik, er handlekraftig og trives i en hverdag, der sjældent er forudsigelig, men meget udfordrende. Du har god erfaring med planlægning og koordinering. Desuden er det naturligt for dig at prioritere det gode tværfaglige samarbejde i en afvekslende hverdag.\nEn afdeling, hvor du har mulighed for at være med til at præge fremtiden.\nEn uddannelse inden for LEAN-ledelse varetaget af kvalitetsafdelingen for NSR Sygehuse\nRegionale velfungerende netværksgrupper med god mulighed for ledelsesmæssig sparring\nYderligere oplysninger om stillingen kan fås ved henvendelse til ledende overlæge Henning Sander Gravesen (tlf. 29689516) samt oversygeplejerske Charlotte Lisbeth Nielsen (tlf. 56513512).\n2019-03-11T00:50:49.470 Vi søger en afdelingssygeplejerske med ansvar for operationssygeplejen pr. 1. april 2019. Sammen med afdelingssygeplejersken for anæstesi, opvågning og dagkirurgisk afsnit samt de specialeansvarlige anæstesioverlæger for henholdsvis operationsgang og dagkirurgi opvågning bliver du en del af lederteamet for COP. Lederteamets funktion er primært personaleledelse, drifts- og økonomistyring. Lederteamet refererer til afdelingsledelsen for de anæstesiologiske afdelinger i Næstved, Slagelse og Ringsted sygehus. Dit ledelsesområde bliver operationssygeplejen på den centrale operationsgang på Slagelse Sygehus som aktuelt er bemandet med 67 operationssygeplejersker samt en souschef. Personalegruppen har en høj grad af fagligt engagement, og en værdifuld alders-og kompetencefordeling, lige fra sygeplejestuderende til medarbejdere med mange års erfaring. Der opereres inden for specialerne ortopædkirurgi, mave-tarm kirurgi, karkirurgi og gynækologi. Vi søger en kollega, som: Har autorisation som sygeplejerske. Er vant til at gå forrest, har erfaring med ledelse og forståelse for hvordan mennesker motiveres i en travl hverdag, herunder delegering af arbejdsopgaver. Kan tage ansvar for mål, deadlines og budget, samt have synligt fokus på forbedringskultur, samt det gode arbejdsmiljø. Ser uddannelse af sygeplejerskestuderende og medarbejdere som en kvalitetssikring og denne udvikling prioriteres højt, hvilket sætter sygeplejen i fokus. Kan sikre optimal udnyttelse af personalemæssige og øvrige ressourcer i forhold til visionen om effektive og sammenhængende patientforløb. Derudover er det en fordel, hvis du har en diplomuddannelse i ledelse og eller en Master med fokus på ledelse. Det gode og effektive patientforløb kræver, at du som leder er overbevisende og har gode kommunikative evner. Du er medansvarlig for ledelsesområdets ressourceforbrug og for afdelingens samlede økonomi. Du er god til at skabe overblik, er handlekraftig og trives i en hverdag, der sjældent er forudsigelig, men meget udfordrende. Du har god erfaring med planlægning og koordinering. Desuden er det naturligt for dig at prioritere det gode tværfaglige samarbejde i en afvekslende hverdag. Vi kan tilbyde: Et engageret og fleksibelt personale med kompetencer på forskellige niveauer En afdeling, hvor du har mulighed for at være med til at præge fremtiden. En uddannelse inden for LEAN-ledelse varetaget af kvalitetsafdelingen for NSR Sygehuse Regionale velfungerende netværksgrupper med god mulighed for ledelsesmæssig sparring Løn og ansættelsesvilkår i henhold til gældende overenskomst. Yderligere oplysninger om stillingen kan fås ved henvendelse til ledende overlæge Henning Sander Gravesen (tlf. 29689516) samt oversygeplejerske Charlotte Lisbeth Nielsen (tlf. 56513512). Næstved, Slagelse og Ringsted sygehuse Vi har viljen til at blive bedre hver dag Næstved, Slagelse og Ringsted sygehuse er både et akut- og specialsygehus. Vi er ambitiøse og modige, og vi har viljen til at blive endnu bedre hver dag. Vi ønsker at tiltrække de bedste medarbejdere, der tør tænke nyt og anderledes i hverdagen til patientens bedste. Stærk faglighed og udvikling skal sikre god og ensartet høj kvalitet i behandlingen døgnet rundt. Vi skaber forbedringer og nye løsninger i fællesskab. Vi lægger vægt på datadrevet og synlig ledelse og tilsigter en uformel og uhøjtidelig omgangstone baseret på gensidig tillid mellem leder og medarbejder. Vi prioriterer uddannelse, forskning og udvikling, fordi vi mener, at faglighed er afgørende for at nå vores mål. På Næstved, Slagelse og Ringsted sygehuse gør vi os umage med at skabe en udviklende og spændende arbejdsplads, og vi arbejder for at være Region Sjællands bedste uddannelsessted. Dit behov vores fælles opgave11Jobnet44551119100000000000IDK_OFIR_02DKDanmark228DKK2019-03-10T00:00:000000http://www.regionsjaelland.dk/JobOgKarriere/Sider/JobSide.aspx?nr=133920EuropaDanmarkEuropaDanmarkSjælland & øerVestsjællandSorøEuropaDanmarkSjælland & øerSydsjælland inkl. MønNæstvedEuropaDanmarkSjælland & øerVestsjællandKalundborgEuropaDanmarkSjælland & øerVestsjællandSlagelse3437762Region Sjælland11Fælledvej 114200SlagelseDKDanmark0hsg@regionsjaelland.dkDKDanmarkDKDanmark8Fuldtid46Permanent695586JobNet493215649321561000https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=44551119https://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=44551119https://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=44551119&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=44551119&page=EmailApplyForm&component=SendApplicationButtonhttps://static.matchwork.com/company/logo/DK/ORS/SoMe/Social_og_sundhed/Pleje_og_omsorg/1.jpgAfdelingssygeplejerske med ansvar for operationsplejen på Slagelse Sygehus, Anæstesiologisk Afdeling NSR12007991Dansk3Læse/ tale223001Afdelingssygeplejerske10Sundhed77Pleje og omsorg360169140Henninghsg@regionsjaelland.dkDKDanmarkDKDanmarkda-DK


Førstehåndsberetning fra klasseværelserne - Center for Digital Pædagogik\nForside / Blog / Nyheder / Førstehåndsberetning fra klasseværelserne\nUdgivet d. 9 nov, 2016 4 min.\nSkrevet af Linda Karen Sørensen, cand. pæd. stud. og foredragsholder ved CfDP (tidl. lærer i 10. klasse) I mødet med de unge er jeg kun blevet bekræftet i, at de unge, gennem uformel brug af sociale medier, besidder en bred viden om hele det digitale felt, og at det er en velintegreret del af deres ungdomsliv og virkelighed. Min oplevelse er, at de unge langt hen ad vejen er rigtig gode til at navigere på tværs af ansigtsløse mosaikker af sociale medier. Sammen skaber de sociale normer i de miljøer de færdes i og vil gerne passe på hinanden i tillidsfulde venskaber.\nUnge er flove over voksnes negative opmærksomhed\nRigtig mange unge italesætter, hvordan de tager afstand fra krænkende og destruktiv adfærd på sociale medier. Jeg har hørt unge sige, at de er flove over al den negative opmærksomhed, der er rettet mod deres brug af sociale medier. De samme unge udtrykker, at de ikke ønsker at være repræsentanter for de specifikke grupper, som udviser negativ og krænkende adfærd på fx Snapchat og Facebook. Endnu andre unge har udtrykt usikkerhed og frygt i forhold til fx ikke at kunne afkode, hvad der er ”den rigtige adfærd” på sociale medier i deres vennegrupper. De er bange for at sige fra overfor flertallet. Det er alt sammen nuancer, som giver et billede af, hvordan det er at være ung i dag og hvor komplekst og ofte paradoksalt det digitalpædagogiske arbejde er. Samtidig er det lige præcis dét, der gør det så pokkers interessant og vigtigt.\nVi er nødt til at gribe fat i det uformelt lærte!\nVi er alle medskabere af sociale medier, og på en måde ubevidst afhængige heraf, og samtidig forsøger vi at frigøre os selv og vores unge fra selvsamme medier. Lige dér midt imellem ligger det fornemste pædagogiske arbejde og muligheden for digital dannelse. Refleksion må derfor være nøgleordet. Vi må gribe ud efter det, de unge har tillært sig uformelt og igennem dialog og debat give dem muligheden for at tilføre det uformelt lærte kvalitet og værdi i deres liv. Sociale medier rummer enorme ressourcer og muligheder for at være et ungt menneske i det 21. århundrede. At være på sociale medier skaber muligheder for unges erkendelse af, ikke bare at være ”mig i verden”, men også at være blandt andre mennesker i verden, hvilket er enormt vigtig for skolens dannelsesarbejde.\nTænd for nysgerrigheden, men giv rum\nSociale medier har i dag en stor værdi for de relationer, som unge indgår i på tværs af venner, familie og skole. Ligesom med alt andet, eksisterer der også udfordringer i relation til ungdomslivet på sociale medier. En slags bagside, om man vil. Den må vi turde forholde os til som voksne fagfolk og forældre. Vi må evne at gå ind i snakken med de unge og holde døren åben for de samtaler, som ikke altid er nemme at tage. Opgaven for de voksne, som er omkring de unge, må i den forbindelse være, at tænde for nysgerrigheden, refleksionerne og lysten til at forstå. Det er en balance, som også indebærer at lade de unge have et rum til at leve det ungdomsliv, de har brug for, for at blive voksne og myndige, selvstændige mennesker. Efter tre inspirerende måneder som gæsteforedragsholder hos Center for Digital Pædagogik kan jeg nu med nye øjne og en langt dybere praksisforståelse, vende blikket og refleksionerne mod mit videre teoretiske arbejde på min nuværende kandidatuddannelse i Generel Pædagogik på Aarhus Universitet. Alt er imidlertid forandret, den digitale pædagogik har fået krammet på mig!]]>


Affaldssortering udendørs - Peoples\nVores udendørs serie til sortering af affald, er ligesom vores indendørs produkter 100% dansk produceret. Det er muligt at købe reservedele til alle skraldespande, samt løbende at foretage ud- og ombygning af møblet, hvis jeres behov for sorteringsmuligheder ændrer sig. Alle vores udendørs affaldsbeholdere har en ekstra kraftig konstruktion og består af materialer, som kan modstå vind og vejr, hvilket gør at de er særligt egnet til brug ved udendørs affaldssortering.\nFunctionalDesign Standardmoduler skræddersyet efter behov\nVores løsninger til udendørs affaldssortering består af 6 standardmoduler, som tager udgangspunkt i samme designlinje, som er skabt til at stå i miljø med hård brug. Vi kalder den FunctionalDesign og forskellen på standardmodulerne er dimensioner, affaldsvolumen og hvorvidt indkast er placeret i side eller top. Modulerne kan bygges sammen, og i samarbejde med jer skaber vi en affaldsstation, som passer præcis til jeres ønsker og behov. Således kan der altid laves en model som passer til jer og jeres omgivelser. Standarddimensionerne er udviklet med og til vores kunder og deres behov, og hvis I har specialønsker til nye modeller er vi altid åbne for at udvikle den perfekte løsning til jeres affaldssortering.\nGalvaniseret stål, rustfri stål eller malet i valgfri RAL-farve på rustfri stål.\nKlistermærker, ikoner og tekst efter eget ønske.\nNudging giver renere ressourcer. Designet på indkastene, kommunikerer tydeligt til brugerne, hvor de forskellige affaldstyper hører hjemme, og sikrer den optimale sortering. I kan frit vælge hvilke indkast der passer til jeres løsning. Vi anbefaler nedenstående indkast som enten er specifikt designede intuitive indkast eller generelle geometriske former. Derudover er det muligt at tilvælge tekst og mærkatter på låg og siderne, hvis man ønsker dette.\nGrundet FunctionalDesigns modulopbygning er møblet fremtidssikret.\nSucces med affaldssortering indendørs og udendørs\nBag overskriften gemmer sig et af tidens mest aktuelle emner inden for facility management. Det går kort og godt ud på at fjerne skrivebords- og andre løse affaldsspande og erstatte dem med færre men større affaldsstationer til affaldssortering. Stationerne placeres strategisk i forhold til, hvor de ansatte har deres daglige gang. Dermed sikrer I at sorteringen bliver en del af hverdagen for brugerne, og dermed en succes.\nDer er kun fordele forbundet med affaldssortering, både for miljøet og din virksomhed. Nogen vil umiddelbart synes, det er en ulempe at skulle bevæge sig for at komme af med sit affald, men dette bliver hurtigt blot en god vane. Yderligere har vi alle godt af at rejse os og få gang i kroppen, når vi skal hen til de centrale stationer. Udover de grønne og bløde værdier, er der økonomi i at investere i kildesortering, både i forhold til den daglige rengøring men også “bag linierne”.


The City of Lost Children - YouBlush\nLouise P åbnet showet.\nJeg nåede ikke backstage til Louise Amstrup showet i Forum, hvilket ærgret mig ret meget da jeg så looket. Jeg har dog fundet et billede hos anywho, hvor man kan se looket tydelig.\nModellen Vala backstage hos Louise Amstrup, som kalder sin seneste kollektion for The City of Lost Children.\nModellerne fik bordeaux øjenskygge, som virkelige fungerer meget bedre end du skulle tro, også i virkeligheden. Et sofistikeret alternativ til grå/sorte smokey eyes. Husk blot sort liner på den våde kant, for at ramme øjet ind.\nMakeup artist Anne Stausager toppet den bordeaux øjenskygge med samme farve glimmer, som gave øjenen et rigtig fint spil.\nHåret blev sprayet med sort farve i den nederste del. Jeg kan godt lide looket, og som nævnt tidligere – det er lang tid siden vi har set den danske modeuge gjort så meget ud af hår og makeup! yeay